चीन की विशाल दीवार

चीन की महाप्राचीर, सरलीकृत चीनी वर्ण: 万里长城; पारम्परिक चीनी वर्ण: 萬里長城; पिनयिन: Wànlǐ Chángchéng; मूल 'दश हज़ार ली दीवार', दुर्गों के प्राकार की एक शृंखला है जो प्राचीन चीनी राज्यों और शाही चीन की ऐतिहासिक उत्तरी सीमाओं पर यूरेशियाई स्तेपी से विभिन्न खानाबदोश समूहों के विरुद्ध सुरक्षा के रूप में बनाई गई थी। सप्तम शताब्दी ईसा पूर्व में कई प्राचीरों का निर्माण किया गया था, जिसमें बाद में छिन षी ह्वाङ (220-206 ईसा पूर्व), चीन के प्रथम सम्राट शामिल हुए। छिन दीवार का थोड़ा भाग बचा है। बाद में, कई क्रमिक राजवंशों ने सीमा की प्रकारों के कई अंशों का निर्माण और रक्षणावेक्षण किया। प्राकार के सबसे प्रसिद्ध खण्ड मिङ राजवंश (1368-1644) द्वारा बनाए गए थे। रक्षा के अतिरिक्त, महाप्राचीर के अन्य उद्देश्यों में सीमा नियंत्रण, कौशेय मार्ग के साथ परिवहन किए गए सामानों पर शुल्कों को लागू करने, व्यापार के विनियमन या प्रोत्साहन और आप्रवासन और उत्प्रवास के नियंत्रण शामिल हैं। इसके अलावा, महाप्राचीर की रक्षात्मक वैशिष्ट्यों को गुम्मटों, सैन्य बैरकों, सैन्यदल स्थानों, धूम्र या अग्नि के माध्यम से संकेतन क्षमताओं के निर्माण से बढ़ाया गया था, और तथ्य यह है कि महाप्राचीर का मार्ग परिवहन गलियारों के रूप में भी कार्य करता है। विभिन्न राजवंशों द्वारा निर्मित सीमांत दीवारों में कई शृंखलाएँ हैं। सामूहिक रूप से, वे पूर्व में ल्याउदोङ से लेकर पश्चिम में लोप नुर तक, उत्तर में वर्तमान चीन-रूसी सीमा से लेकर दक्षिण में थाओ नदी तक फैले हुए हैं; एक चाप के साथ जो मोटे तौर पर मंगोलियाई स्तेपी के किनारे को चित्रित करता है; कुल 21,196.18 किलोमीटर में फैला है। आज, महाप्राचीर की रक्षात्मक प्रणाली को साधारणतः इतिहास में सबसे प्रभावशाली वास्तुशिल्प कार्यों में से एक माना जाता है। चित्र दीर्घा सन्दर्भ बाहरी कड़ियाँ युनेस्को विश्व धरोहर स्थल केन्द्र - चीन की महान दीवार Enthusiast/scholar वेबसाइट ((चीनी)) महान दीवार के अंतर्राष्ट्रीय मित्र – संरक्षण पर केन्द्रित संगठन यह सांचा अभी निर्माणाधीन है। आप इसे पूरा कर सकते हैं।